LT
2022 8 8
Europos Sąjungos oficialusis leidinys
C 303/21
2022 m. birželio 8 d.
Air France SA pateiktas apeliacinis skundas dėl 2022 m. kovo 30 d.
Bendrojo Teismo (ketvirtoji išplėstinė kolegija) priimto sprendimo byloje T-338/17 Air France / Europos Komisija (Byla C-369/22 P) (2022/C 303/27) Proceso kalba: prancūzų Šalys Apeliantė: Air France SA, atstovaujama advokatų A. Wachsmann, M. Blayney Kita proceso šalis: Europos Komisija Reikalavimai Apeliantė Teisingumo Teismo prašo: — Visų pirma — panaikinti visą skundžiamą sprendimą, — taigi panaikinti 2017 m. kovo 17 d.
Komisijos sprendimą C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį (Byla AT.39258 – Krovinių vežimas oro transportu), kiek jis susijęs su Air France SA, ir jo rezoliucinės dalies motyvus, kiek šiuo sprendimu Air France SA skiriama bauda, ir — subsidiariai, remiantis SESV 261 straipsniu, sumažinti iki tinkamo dydžio 182 920 000 eurų baudą, kuri 2017 m. kovo 17 d.
Komisijos sprendimo C(2017) 1742 final dėl bylos nagrinėjimo pagal SESV 101 straipsnį ir EEE susitarimo 53 straipsnį (Byla AT.39258 – Krovinių vežimas oro transportu) 3 straipsnio b punkte buvo solidariai paskirta Air France-KLM ir Air France SA, — bet kuriuo atveju priteisti iš Europos Komisijos visas bylinėjimosi išlaidas, įskaitant tas, kurias Air France SA patyrė vykstant procesui Bendrajame Teisme.
Apeliacinio skundo pagrindai ir pagrindiniai argumentai Apeliaciniame skunde nurodomas pagrindinis panaikinimo pagrindas ir subsidiariai du sprendimo pakeitimo pagrindai.
Nurodydama pirmąjį pagrindą Air France SA teigia, kad Bendrasis Teismas neteisingai įvertino Komisijos kompetenciją taikyti SESV 101 straipsnį įvežtinėms paslaugoms (inbound), t. y. iš trečiosios šalies į EEE.
Air France SA tvirtina, kad kvalifikuoto poveikio analizėje padaryta teisės klaidų ir kad Bendrasis Teismas pažeidė pareigą motyvuoti.
Nurodydama antrąjį pagrindą Air France SA subsidiariai teigia, kad Bendrasis Teismas pažeidė pareigą motyvuoti ir vienodo požiūrio principą, kiek tai susiję su atsižvelgimu į reguliavimo schemas.
Nurodydama trečiąjį ir paskutinįjį pagrindą Air France SA teigia, kad Bendrasis Teismas, perkeldamas įrodinėjimo naštą, padarė teisės klaidų, kai nustatė, kad Air France SA nepertraukiamai dalyvavo darant pažeidimą nuo 1999 m. gruodžio 7 d. iki 2006 m. vasario 14 d.
2022 m. birželio 8 d.
Air France-KLM pateiktas apeliacinis skundas dėl 2022 m. kovo 30 d.
Bendrojo Teismo (ketvirtoji išplėstinė kolegija) priimto sprendimo byloje T-337/17 Air France-KLM / Europos Komisija (Byla C-370/22 P) (2022/C 303/28) Proceso kalba: prancūzų Šalys Apeliantė: Air France-KLM, atstovaujama advokatų A. Wachsmann, M. Blayney Kita proceso šalis: Europos Komisija